open-index/open-wikipedia-markdown huggingface dataset:
McDonald's

მინი|250პქ|მაკდონალდსის ლოგო
მინი|250პქ
მინი|250პქ|ქვეყნები, სადაც წარმოდგენილია მაკდონალდსის რესტორნები
'''McDonald's** — სწრაფი კვების რესტორნების უმსხვილესი ქსელი მსოფლიოში. მისი ცენტრალური ოფისი მდებარეობს აშშ-ში, ქალაქ ჩიკაგოში.

## ისტორია 
კომპანია 1940 წელს დააარსეს ძმებმა დიკ და მაკ მაკდონალდებმა. პირველი რესტორანი გაიხსნა სან-ბერნარდინოში (კალიფორნია).

1954 წელს, რეი კროკმა ძმები მაკდონალდებისაგან შეიძინა ფრანჩაიზინგის ექსკლუზიური აგენტის უფლება. 1955 წელს კროკმა გახსნა McDonald’s-ის პირველი რესტორანი ქალაქ დეს-პლეინზში, ილინოისის შტატში. დღეს ეს რესტორანი კორპორაციის მუზეუმია. 1955 წელს კროკმა დაარეგისტრირა კომპანია McDonald’s System, Inc, ხოლო 1960 წელს მას ეწოდა McDonald’s Corporation McDonald’s Corporation. 1961 წელს კროკმა შეიძინა კომპანიის მართვის ყველა უფლება.

## დღეს 
2008 წლისათვის კორპორაციის ქსელში დასაქმებულთა საერთო რაოდენობამ შეადგინა 400 000 ადამიანი, ხოლო მოგებამ შეადგინა $23,5 მილიარდი.

2009 წელს კორპორაციის კაპიტალიზაცია შეადგენდა $64,2 მილიარდს. კორპორაციის დირექტორთა საბჭოს თავმჟდომარე და მთავარი მმართველია ჯეიმზ სკინერი, პრეზიდენტი - დონ ტომპსონი.

2009 წელს ივნისისათვის, McDonald’s სავაჭრო ნიშნის ქვეშ მსოფლიოს 118 ქვეყანაში მუშოაბდა 32 060 რესტორანი, რომელთაგან 14 000 აშშ-ში მდებარეობს. 25 578 რესტორანი იმართებოდა ფრანჩაიზინგის პრინციპით. შედეგად, რესტორნების ასორტიმენტი, ზომები და პორციის შემადგენლობა მკვეთრად განსხვავდება სხვადასხვა ქვეყანაში. რესტორნების ასორტიმენტში შედის ჰამბურგერები (მ.შ. „ბიგ მაკი“), სენდვიჩი, კარტოფილი ფრი, დესერტები, სხვადასხვა სასმელი და ა.შ. ქვეყნების უმრავლესობაში, მაკდონალდსის რესტორნებში იყიდება ლუდიც. ადგილობრივი მოსახლეობის შემოსავლებით უზრუნველსაყოფად კორპორაციისათვის პრიორიტეტულია ადგილობრივი პროდუქტების გამოყენება. თითქმის ყველა პროდუქტი, რომელიც იყიდება მაკდონალდსის ქსელში, წარმოებულია ადილობრივ ბაზარზე. ადგილობრივი პროდუქტების რაოდენობა რესტორნებში მერყეობს 70%-დან 85%-მდე. კორპორაციის ერთ-ერთი კარგად განვითარებადი პროექტია საყავეების ქსელი „McCafé“.

***ცნობები ზოგიერთი ქვეყნის ქსელის შესახებ 2022 წლის 15 დეკემბრის მონაცემებით:***

* **უკრაინა** იყო რიგით 102-ე ქვეყანა, სადაც გაიხსნა მაკდონალდსის რესტორანი. აქ კომპანიის ქსელი ვითარდება 1997 წლის 24 მაისიდან.
* **მოლდოვაში** ფუნქციონირებს მაკდონალდსის 6 რესტორანი, ყველა მათგანი კიშინიოვის ცენტრში მდებარეობს.
* **ლატვიაში** მუშაობს მაკდონალდსის 13 რესტორანი: 12 რიგაში, 1 ელგავაში.
* **ისრაელში** ფუნქციონირებს მაკდონალდსის 185 რესტორანი, ამ რესტორნებში განვითარებულია „მაკდრაივის“ სერვისი, ასევე შესაძლებელია WiFi-ის სარგებლობა.
* **ესტონეთში** არის მაკდონალდსის 10 რესტორანი: 8 ტალინში, 1 ტარტუში და 1 ნარვაში.
* **ბელარუსში** მუშაობს მაკდონალდსის 5 რესტორანი, ყველა მათგანი მინსკში მდებარეობს.
* **აზერბაიჯანში** წარმოდგენილია მაკდონალდსის 21 რესტორანი.
* **საქართველოში''' ფუნქციონირებს მაკდონალდსის 23 რესტორანი.
* თურქეთში ფუნქციონირებს მაკდონალდსის 253 რესტორანი.

## რესურსები ინტერნეტში 
* ოფიციალური საიტი
* McDonald's კანადა
* 
* McDonald's საქართველო
* 
Photographs of McDonald's storefronts from around the world.

## სქოლიო
კატეგორია:აშშ-ის კომპანიები
კატეგორია:ნიუ-იორკის სააქციო ბირჟის კომპანიები
კატეგორია:ტრანსნაციონალური კომპანიები
კატეგორია:სწრაფი კვება
შოთა ჩიკვაიძე

მინიატიურა|შოთა ჩიკვაიძე
**შოთა ჩიკვაიძე** (დ. 5 მარტი, 1927, წინანდალი — გ. 29 თებერვალი, 1992) — ქართველი სპორტსმენი.

## ბიოგრაფია
შოთა ჩიკვაიძე იყო თბილისის 1953 წლის ფალავანი, საქართველოს მრავალგზის ჩემპიონი, ქართული ჭიდაობის ფედერაციის პრეზიდიუმის წევრი, გამოცდილი არბიტრი და სპორტის ოსტატი. საშუალო სკოლის დამთავრების შემდეგ სწავლა განაგრძო თბილისის ივანე ჯავახიშვილის სახელობის უნივერსიტეტში. შოთა ჩიკვაიძე იყო ლადო კეცხოველის სტუდენტი. სწორედ აქ ჩამოყალიბდა იგი როგორც მოჭიდავე და ეროვნული სპორტის მცოდნე.

1953 წლის 10 დეკემბერს გაზეთი „ლელო“  წერდა: „დაძაბული ბრძოლით ხასიათდებოდა თბილისის აბსოლუტური პირველობა ქართულ ჭიდაობაში 7-9 დეკემბერს. თორმეტი უძლიერესი მოჭიდავე მონდომებით ერკინებოდა ერთმანეთს ჩემპიონობის მოსაპოვებლად. 1953 წლის ფალავნის წოდება მოიპოვა შოთა ჩიკვაიძემ (სახელმწიფო უნივერსიტეტი).“

1953—1954 წლებში მონაწილეობდა თბილისსა და ლენინგრადში გამართულ სსრკ-ის უმაღლესი განათლების სამინისტროსა და ცენტრალური საბჭოს სპორტული საზოგადოების „ნაუკას“ პირველობაზე სამბოში. 1953 წელს თბილისში იკავებს მეორე ადგილს (მძიმე წონაში), ხოლო 1954 წელს ლენინგრადში — პირველ ადგილს (მძიმე წონაში).

უმაღლესი განათლების მიღების შემდეგ ერთხანს სენაკის სასოფლო-სამეურნეო ტექნიკუმში მოღვაწეობდა პედაგოგად და, როგორც ჭიდაობის ენთუზიასტი, ახალგაზრდებსაც ავარჯიშებდა. სპორტისთვის თავი არ დაუნებებია სხვადასხვა სამეურნეო სამუშაოზე ყოფნის პერიოდშიც. უფრო მეტიც, აქტიურად იბრძოდა ქართული ჭიდაობის პროპაგანდისთვის. შოთა ჩიკვაიძე იყო არბიტრი 1980-იან წლებში ჩატარებულ საქართველოს პირველობებზე ქართულ ჭიდაობაში.

მისი თანაგუნდელი მეგობრები იყვნენ: ვ. ბალავაძე, შ. ეცადეიშვილი, ს. ბახტაძე, ს. მაისურაძე, ბათო თედეევი, ა. რაზმაძე, ლ. კაციაშვილი, ს. ხატიაშვილი, ძმები მურთაზ და თენგიზ ელერდაშვილები.

კატეგორია:ქართველი სამბისტები
კატეგორია:დაბადებული 1927
კატეგორია:გარდაცვლილი 1992
ცისფერი ნილოსი

მინი|300px|ცისფერი ნილოსის რუკა 
მინი|300px|ცსფერი და თეთრი ნილოსების შესართავი

**ცისფერი ნილოსი** (; გამოითქმის როგორც: ʿ**აბბაი**; ; გამოითქმის როგორც** ან-ნილ ალ-აზრაქ**) — მდინარე სუდანში და ეთიოპიაში, ნილოსის მარჯვენა შენაკადი. სიგრძე — 1450 კმ. თეთრ ნილოსთან ერთად იგი წარმოადგენს ნილოსის უდიდეს შენაკადს.

სათავეს იღებს ტანას ტბიდან (ეთიოპიის მთიანეთი) ზღვის დონიდან 1830 მეტრზე. ტბიდან გადმოსული წყლის მასა დარეგულირებულია ჰიდროელექტროსადგურის კაშხლით. ცისფერი ნილოსი სანაოსნოდ ვარგისია 580 კმ-ზე მდინარის დასასრულამდე.

ზემო დინებას ეთიოპიის მთიანეთის საზღვრებში ეწოდება **აბაი**. 500 კმ მანძილზე მოედინება კანიონში 900—1200 მეტრ სიღრმეზე. ეთიოპიაში მას ბევრი წმინდა მდინარედ — გიჰონად მიიჩნევს, რომელიც ბიბლიაში ნახსენები ედემის ბაღიდან მეოთხე მდინარის სახით გამოედინება. ამასთან დაკავშირებით მას უძღვნიან საჩუქრებს პურის და სხვა პროდუქტების სახით.

სუდანის ტერიტორიაზე მდინარეს ჰქვია **ბაჰრ-ელ-აზრაკი** (არაბული ენიდან *ბაჰრ* — «ზღვა» და *აზრაკი* — «ცისფერი»). სუდანის ტერიტორიაზე აგებულია დიდი წყალსაცავი ქალაქ როსეირესთან.

ქალაქ ხარტუმთან ცისფერი ნილოსი უერთდება თეთრ ნილოსს და ქმნის მდინარე ნილოსს.

წვიმების სეზონში ნილოსის მდინარეული ჩამონადენი შეადგენს 60 %-ს, მშრალ სეზონში იგი საკმაოდ მეჩხერდება. ქვემო დინების წყლის რესურსი გამოიყენება ბამბის მინდვრების მოსარწყავად და წყალმომარაგებისთვის. წვიმების სეზონში წყლის საშუალო ხარჯი შეადგენს 2350 მ³/წმ-ში.

2011 წელს დაიწყო «დიდი ეთიოპიის აღორძინების კაშხლის» მშენებლობა, რომელიც შედგებოდა 15 რადიალურ-ღერძული ჰიდროაგრეგატებისაგან. ჰესის სიმძლავრე შეადგენს 5250 მეგავატს.

## იხილეთ აგრეთვე
* ნილოსი
* თეთრი ნილოსი

## რესურსები ინტერნეტში 
* ტანას პროექტი 
* ცისფერი ნილოსის ჩანჩქერი 
* ცურვა ცისფერ ნილოსში
* ცისფერი ნილოსი ენციკლოპედია ბრიტანიკა.

## სქოლიო
კატეგორია:ნილოსი
კატეგორია:ნილოსის აუზი
კატეგორია:ნილოსის შენაკადები
კატეგორია:ეთიოპიის მდინარეები
კატეგორია:სუდანის მდინარეები
სტოკჰოლმის სინდრომი

[thumb|right|250px|„კრედიტბანკი“ [ნორმალმსტრონგი|ნორმალმსტრონგში, სტოკჰოლმში, შვედეთი.]]

**სტოკჰოლმის სინდრომი** — სიმპათიისა და მიზიდულობის პარადოქსალური რეაქცია, რომელიც მსხვერპლს აგრესორის მიმართ ახასიათებს.

მოცემულმა მოვლენამ თავისი სახელწოდება მიიღო რეალურ ფაქტთან დაკავშირებით, რომელიც 1973 წლის 23 აგვისტოს მოხდა. ამ დღეს, სტოკჰოლმის ერთ-ერთ ცენტრალურ მოედანზე, შეიარაღებული დამნაშავეები, რომლებიც ციხიდან გამოიქცნენ — 32 წლის იან-ერიკ ოლსონი და 26 წლის კლარკ ოლაფსონი — ბანკის შენობაში შეიჭრნენ ოთხ მძევალთან ერთად. მათ შორის იყო სამი ქალი – 33 წლის ბრიგიტონ ლუნდბერგი, 26 წლის კრისტინა ენმარკი, 21 წლის ელიზაბეთ ოლდგრენი და ერთი მამაკაცი – ბანკის მენეჯერი სვენ სეფსტრემომი. 

მომდევნო ექვსი დღის მანძილზე ისინი გამუდმებით ერთად იყვნენ ბანკის დაჯავშნულ საცავში, საიდანაც დამნაშავეები ტელეფონით მოითხოვდნენ 3 მილიონ კრონს, ორ პისტოლეტსა და მანქანას. ამ ხნის განმავლობაში ტყვეებმა ბევრი რამ გადაიტანეს. ჯერ კისერზე თოკჩაბმულებმა გაატარეს რამდენიმე ხანი, ორი დღის მანძილზე არ აძლევდნენ საჭმელს და მოკვლითაც კი ემუქრებოდნენ, თუმცა ნელ-ნელა გამტაცებლებსა და მძევლებს შორის უჩვეულო კავშირი გაჩნდა. ბრიგიტას შეეძლო გათავისუფლება, მაგრამ რატომღაც ამ შანსზე უარი თქვა, კრისტინამ ჯერ პოლიციისთვის ინფორმაციის გადაცემა შეძლო, მაგრამ შემდეგ გამტაცებლებთან თავისი გამყიდველობა აღიარა. მეოთხე დღეს მან ტელეფონით მოითხოვა მიეცათ მძევლებისთვის უფლება თან გაჰყოლოდნენ გამტაცებლებს, რადგან ძალიან კარგი დამოკიდებულება ჰქონდათ ერთმანეთთან. სვენი გათავისუფლების შემდეგ ირწმუნებოდა, რომ გამტაცებლები იყვნენ საოცრად კეთილი და კარგი ადამიანები, უკლებლივ ყველა მძევალი კი ბოლომდე ცდილობდა მათ დაცვას. მოგვიანებით, ქალებმა აღიარეს, რომ ინტიმური კავშირი ჰქონდათ გამტაცებლებთან და პოლიციას მტრადაც კი თვლიდნენ. ცოტა ხნის შემდეგ, მათ ციხეში მიაკითხეს დამნაშავეებს და დაინიშნენ კიდეც.

მოცემული მოვლენა, რომელსაც **სტოკჰოლმის სინდრომი** ეწოდა, მსოფლიოს არაერთ ქვეყანაში სხვადასხვა ვითარებაში განმეორდა. მისი ფსიქოლოგიური განმარტება წინააღმდეგობრივია, თუმცა მოცემულ მოვლენას ხსნიან როგორც დაცვის მექანიზმს. ამ მექანიზმს ანა ფროიდმა აგრესორთან იდენტიფიკაცია უწოდა. ადამიანებს ეს ირაციონალური რეაქცია შეიძლება აღმოაჩნდეთ გადარჩენის მცდელობისას, როდესაც რაციონალური რეაქციები არაეფექტური და უიმედოა. აგრესორთან გაუცნობიერებელი სოლიდარობით ადამიანს იმედი აქვს, რომ აგრესორი თავისნაირს ზიანს არ მიაყენებს. ამ ირაციონალური პოზიციის გასამყარებლად მოძალადე აღიქმება როგორც სიმპათიური და კარგი ადამიანი, რადგან სხვანაირად მასთან იდენტიფიცირება გაძნელდებოდა.

უკანასკნელ ხანებში ამ ფენომენის ცოდნა გამიზნულად იხმარება ტერორისტების მხრიდან მძევლების აბსოლუტური დამორჩილების მიზნით. ამის გამო, მძევლების გათავისუფლების შემდეგ აუცილებელია ფსიქოლოგთა ჩარევა, რომელთაც შეუძლიათ ადეკვატურად შეაფასონ არა მხოლოდ დამნაშავეების, არამედ მათი მსხვერპლთა ქცევაც.

## იხილეთ აგრეთვე 
* იერუსალიმის სინდრომი
* პარიზის სინდრომი
* ლიმის სინდრომი
* სტენდალის სინდრომი

## რესურსები ინტერნეტში 
* The Least Worst Place. Guantanamo’s First 100 Days. Karen Greenberg. New York: Oxford University Press, 2009.

კატეგორია:სინდრომები
კატეგორია:ფსიქოლოგია
კატეგორია:სოციალური ფსიქოლოგია
NGC 1

**NGC 1** — სპირალური გალაქტიკა. მდებარეობს პეგასის თანავარსკვლავედში.

გალაქტიკის აღმომჩენად ითვლება გერმანელი ასტრონომი ჰენრიხ ლუი დარე ხოლო თარიღი 30 სექტემბერი 1861 წელი.

ეს ობიექტი შედის ახალ დიდ საერთო კატალოგის ნუსხაში.

## იხილეთ აგრეთვე 
* ახალი საერთო კატალოგი

კატეგორია:პეგასის თანავარსკვლავედი
კატეგორია:სპირალური გალაქტიკები
იერუსალიმის სინდრომი

მინი|ადამიანი, რომელიც თავს მესიად მიიჩნევდა. თელავივი, 2010.
**იერუსალიმის სინდრომი** — განსაკუთრებით იშვიათი ფსიქიკური აშლილობის ფორმა, რომელიც განდიდების მანიის ერთ-ერთ ფორმას წარმოადგენს. 

ამ სინდრომით დაავადებული ტურისტები და მომლოცველები, რომლებიც იერუსალიმში იმყოფებიან, წარმოიდგენენ და გრძნობენ, რომ ფლობენ ღვთაებრივ და წინასწარმეტყველურ ძალას, არიან  რომელიმე ბიბლიური გმირის რეინკარნაცია და მათზე დაკისრებულია სამყაროს ხსნის წინასწარმეტყველური მისია. დღესდღეობით ეს მოვლენა ფსიქოზად ითვლება და ამ სინდრომით შეპყრობილი ადამიანი ფსიქიატრიულ საავადმყოფოში გადაყვანას ექვემდებარება. 

ამ სინდრომის განსაკუთრებულობა ის არის, რომ ტურისტები და მომლოცველები, რომლებიც ამ სინდრომით არიან შეპყრობილი, როდესაც იერუსალიმში მოხვდებიან, ქალაქის მოედნებსა და წმინდა ადგილებში ისე იქცევიან, თითქოს ღვთაებრივ ძალას ფლობენ. თეატრალურობა, რომელიც მათი ქცევისთვისაა დამახასიათებელი, გარშემომყოფთა ყურადღებას იპყრობს. ხანდახან მათი ქცევა უკიდურესობამდე მიდის და საფრთხეს წარმოადგენს საკუთარი თავისთვისაც და გარშემომყოფთათვისაც და ამ დროს აუცილებელი ხდება იძულებითი ჰოსპიტალიზაცია. დაავადებულთა შორის შეიმჩნევიან როგორც ებრაელები, ასევე ქრისტიანები, რომელთაც დიდხანს ნანატრი შეხვედრა წმინდა ადგილებთან საგრძნობლად უუარესებს მდგომარეობას.

## იხილეთ აგრეთვე
*სტოკჰოლმის სინდრომი
*პარიზის სინდრომი
*ლიმას სინდრომი
*სტენდალის სინდრომი

## ლიტერატურა 
* Kalian, M.; Witztum, E. "Facing a Holy Space: Psychiatric hospitalization of tourists in Jerusalem". In: Kedar, Z.B.; Werblowsky, R.J., Eds.: *Sacred Space: Shrine, City, Land*. MacMillan and The Israel Academy of Sciences and Humanities, 1998.

## რესურსები ინტერნეტში 
* ა. გრიცმანი. იერუსალიმის სინდრომი  // «Вестник», № 24(283), 20 ნოემბერი 2001 წ.

კატეგორია:ფსიქოლოგია
კატეგორია:სოციალური ფსიქოლოგია
კატეგორია:კულტურა-სპეციფიკური სინდრომები
NGC 4

**NGC 4** (სხვა აღნიშვნები: **PGC 212468**) — ლინზისებური გალაქტიკა მდებარე თევზების თანავარსკვლავედში.

გალაქტიკის აღმომჩენად ითვლება გერმანელი ასტრონომი ალბერტ მარტი ხოლო თარიღი 29 ნოემბერი 1864 წელი.

ეს ობიექტი შედის ახალ დიდ საერთო კატალოგის ნუსხაში.

## იხილეთ აგრეთვე 
* ახალი საერთო კატალოგი

კატეგორია:თევზების თანავარსკვლავედი
კატეგორია:ლინზისებური გალაქტიკები
სიმენის ეროვნული პარკი

**სიმენის ეროვნული პარკი** — ეროვნული პარკი ეთიოპიაში. მდებარეობს ამჰარის რეგიონში და მოიცავს სიმენის მთებს, რომელზეც მდებარეობს ეთიოპიის უმაღლესი მწვერვალი რას-დაშანი. 

პარკში ბინადრობს რამდენიმე უიშვიათესი სახეობის ცხოველი, მათ შორის ეთიოპიური მგელი, ბაბუინი გელადა, კლდის თხა, ხოლო გარეული თხა, მთელ მსოფლიოში მხოლოდ აქ გვხვდება. ასევე გავრცელებულია კარაკალი. პარკის ტერიტორიაზე ბინადრობს 50 სახეობის ფრინველი, მათ შორისაა ბატკანძერი. 

პარკში რამდენიმე მოუპირკეთბელი გზა გაედინება.

ეროვნული პარკი შეიქმნა 1969 წელს, უელსელი მწერლის, კლაივ ნიკოლის მიერ თავის წიგნში ამ ტერიტორიის აღწერის შემდეგ. 

წარმოადგენს იუნესკოს მსოფლიო მემკვიდრეობის ერთ-ერთ პირველ ძეგლს (1978 წლიდან). იმის გამო, რომ რამდენიმე ადგილობრივი ფლორისა და ფაუნის წარმომადგენლის რიცხვი საგრძნობლად შემცირდა, 1996 წლიდან შევიდა იუნესკოს მსოფლიო მემკვიდრეობის საფრთხის ქვეშ მყოფ ძეგლთა სიაში. 2017 წელს ამოიღეს საფრთხის ქვეშ მყოფ ძეგლთა სიიდან

## რესურსები ინტერნეტში
* იუნესკოს მსოფლიო მემკვიდრეობა,სიმენის ეროვნული პარკი
* United Nations Environment Programme: World Conservation Monitoring Centre: Simien Mountains National Park 
* The National Parks of Ethiopia: Simien Mountain Adventure - Part I (*Addis Tribune*)/
* The National Parks of Ethiopia: Simien Mountain Adventure - Part II (*Addis Tribune*)
* The National Parks of Ethiopia: Simien Mountain Adventure - Part III (*Addis Tribune*)

## სქოლიო
კატეგორია:მსოფლიო მემკვიდრეობა ანბანის მიხედვით
კატეგორია:მსოფლიო მემკვიდრეობის ძეგლები ეთიოპიაში
კატეგორია:1969 წელს დაარსებული დაცული ტერიტორიები
ლალიბელას კლდეში ნაკვეთი ეკლესია

**ლალიბელას კლდეში ნაკვეთი ეკლესია** — კლდეში ნაკვეთი ეკლესია ეთიოპიაში, ამჰარის რეგიონის ქალაქ ლალიბელაში. მიეკუთვნება XIII საუკუნეს და წარმოადგენს ლალიბელის მიდამოებში არსებული 11 ეკლესიიდან ყველაზე ახალგაზრდას, მას ხშირად „*მსოფლიოს მერვე საოცრებასაც*" კი უწოდებენ. კომპლექსის ზომებია 25x25x30. ეკლესიის გარეთ არის ნათლობის პატარა ემბაზი. 

ეთიოპიის ისტორიის თანახმად, ეს ეკლესია ააგო მეფე გებრე მესკელ ლალიბელამ, ზაგვეს დინასტიიდან. გადმოცემის თანახმად, იმასთან დაკავშირებით თუ როგორი უნდა ყოფილიყო ეკლესია, მეფეს წმინდა გიორგი და ღმერთი აძლევდნენ მითითებებს.

## რესურსები ინტერნეტში
*ფოტო გალერეა
*ფოტოები 

## სქოლიო
კატეგორია:მსოფლიო მემკვიდრეობის ძეგლები ეთიოპიაში
კატეგორია:კლდის არქიტექტურა
აქსუმი (ქალაქი)

**აქსუმი** () — ქალაქი ჩრდილოეთ ეთიოპიაში. ყოფილი აქსუმის სამეფოს დედაქალაქი. აქსუმი ისტორიულად რეგიონის უდიდეს სავაჭრო კვანძს წარმოადგენდა, ძვ. წ. 400 წლიდან ახ. წ. XX საუკუნემდე. ამ ქალაქს ხშირად მოიხსენიებდნენ, როგორც აბისინიას.

ქალაქი მდებარეობს ტიგრაის რეგიონში, ზღვის დონიდან 2131 მეტრზე. მოსახლეობა შეადგენს 49 523 ადამიანს (2007 წ). ქალაქს ემსახურება აეროპორტი.
მინი
თავისი ისტორიული ღირებულების გამო, 1980 წელს, აქსუმის არქეოლოგიური ძეგლები იუნესკომ მსოფლიო მემკვიდრეობის ძეგლების სიაში შეიტანა.

## რესურსები ინტერნეტში
* აქსუმი, ენციკლოპედია ბრიტანიკა
* ეთიოპიის საგანძური 
* აქსუმის სამეფო 
* იუნესკოს მსოფლიო მემკვიდრეობა—აქსუმი
* The Metropolitam Museum of Art — "Foundations of Aksumite Civilization and Its Christian Legacy (1st–7th century)"
* On Axum 
* More on Axum
* Axum from Catholic Encyclopedia
* Final obelisk section in Ethiopia, BBC, 25 April 2005
* Axum Heritage Site on Aluka digital library 
* Aksum World Heritage Site in panographies  - 360 degree interactive imaging

კატეგორია:მსოფლიო მემკვიდრეობის ძეგლები ეთიოპიაში
კატეგორია:ეთიოპიის ქალაქები
ომო

**ომო** — მდინარე ეთიოპიაში. მისი სიგრძეა 760 კმ. სათავეს იღებს ადის-აბების სამხრეთ-დასავლეთით და ჩაედინება ტურკანის ტბაში. გაედინება ეთიოპიის პლატოზე, სადაც საუკეთესო პირობებს ქმნის კუების ბინადრობისთვის.

პირველი ევროპელი, რომელიც თავის მეორე ექსპედიციისას (1895–1897 წლები) გაუყვა მდინარის კალაპოტს მის შესართავამდე — ტურკანის ტბამდე, იყო მკვლევარი ვიტორიო ბოტეგო.

მდინარის ქვემოწელი საკმაოდ მნიშვნელოვანია გეოლოგიური და არქეოლოგიური თვალსაზრისით. აქ მდებარეობს რამდენიმე არქეოლოგიური ზონა, რომლებიც პლიოცენისა და პლეისტოცენის ხანას განეკუთვნება. პირველად ისინი ფრანგულმა და ამერიკულმა ჯგუფებმა გათხარეს. მრავალ ადგილასაა აღმოჩენილი ნამარხი ნივთები, რომლებიც ავსტრალოპითეკსა და ჰომოს განეკუთვნება. მათ შორისაა კვარციტისგან დამზადებული იარაღები. ყველაზე ძველი ნივთი 2,4 მლნ წლით თარიღდება.

ყოველივე ამის შედეგად, იუნესკომ ეს ტერიტორია 1980 წელს მსოფლიო მემკვიდრეობის სიაში შეიტანა.

## რესურსები ინტერნეტში
* ომოს ეროვნული პარკი
* ომოს აფრიკული ტომები 
* Africa Resources Working Group Gibe III Dam Omo River 

კატეგორია:მსოფლიო მემკვიდრეობის ძეგლები ეთიოპიაში
კატეგორია:ეთიოპიის მდინარეები
ტიია (ქალაქი)

**ტიია** — ქალაქი სამხრეთ ეთიოპიაში. სამხრეთის ერების, ეროვნებების და ხალხების რეგიონში. 2005 წლის მონაცემებით, ქალაქში ცხოვრობდა 3,363 ადამიანი. 

ქალაქი ცნობილია მის სიახლოვეს მდებარე არქეოლოგიური ძეგლით, რომელიც 36 მდგომიარე ქვის სტელას მოიცავს. 32 მათგანი გრავირებულია უცნობი სიმბოლოებით. ეს კომპლექსი წარმოადგენს პრეისტორიულ სამარხს. 1935 წელს, ამ ადგილებს სტუმრობდა გერმანული ექსპედიცია, რომლებმაც ბანაკიდან ერთი საათის სავალზე, ეს მონუმენტები აღმოაჩინეს. რამდენიმე მათგანზე მათ დაშნის ნასროლის ნაკვალევი შენიშნეს, როგორც ჩანს, მანამდე აქ სხვა სტუმრებიც ყოფილან.

1980 წელს, ეს არქეოლოგიური ძეგლი იუნესკომ მსოფლიო მემკვიდრეობის ძეგლების სიაში შეიტანა. 

## რესურსები ინტერნეტში
*ტიია, იუნესკოს მსოფლიო მემკვიდრეობა

## სქოლიო
კატეგორია:მსოფლიო მემკვიდრეობის ძეგლები ეთიოპიაში
კატეგორია:ეთიოპიის ქალაქები
NGC 5

**NGC 5** (სხვა აღნიშვნები: **UGC 62**, **ZWG 518.12**, **MCG 6-1-13**, **4ZW 7**, **ZWG 517.17**, **NPM1G +35.0003**, **PGC 595**) — ელიპტიკური გალაქტიკა მდებარე ანდრომედას თანავარსკვლავედში.

ეს ობიექტი შედის ახალ დიდ საერთო კატალოგის ნუსხაში.

## იხილეთ აგრეთვე 
* ახალი საერთო კატალოგი

კატეგორია:ანდრომედეს თანავარსკვლავედი
კატეგორია:ელიპტიკური გალაქტიკები
NGC 20

**NGC 6** იგივე **NGC 20**, შემდგომში როგორც **NGC 20** (სხვა აღნიშვნები **UGC 84**, **MCG 5-1-36**, **ZWG 498.82**, **ZWG 499.54**, **PGC 679**) — ლინზისებური გალაქტიკა მდებარე ანდრომედას თანავარსკვლავედში.

გალაქტიკის აღმომჩენად ითვლება ირლანდიელი ასტრონომი უილიამ პარსონსი ხოლო თარიღი 18 სექტემბერი 1857 წელი.

ეს ობიექტი შედის ახალ დიდ საერთო კატალოგის ნუსხაში.

## იხილეთ აგრეთვე 
* ახალი საერთო კატალოგი

კატეგორია:ანდრომედეს თანავარსკვლავედი
კატეგორია:ლინზისებური გალაქტიკები
ეთიოპიის ეროვნული პარკების სია

მინი|250პქ|მარჯვენა|სიმენის ეროვნული პარკი
მინი|მარჯვნივ|250პქ|მაგოს ეროვნული პარკი
ეთიოპიაში არის რამდენიმე ეროვნული პარკი.  

* აბიჯატა-შალის ეროვნული პარკი
* ავაშის ეროვნული პარკი
* ბალეს ეროვნული პარკი
* გამბელის ეროვნული პარკი
* მაგოს ეროვნული პარკი
* ნეჩისარის ეროვნული პარკი
* ომოს ეროვნული პარკი
* სიმენის ეროვნული პარკი
* იანგუდის ეროვნული პარკი

ეთიოპიაშია ასევე რამდენიმე  ნაკრძალი:

* დიდესის ნაკრძალი
* ჰარარის ნაკრძალი
* კუნი-მუკტარის ნაკრძალი
* სენკელეს ნაკრძალი
* სტეფანის ნაკრძალი
* იაბელოს ნაკრძალი

## რესურსები ინტერნეტში 
*Ethiopian National Parks - Africanet report (unofficial)

*
კვერშლაგი

**კვერშლაგი** () — ჰორიზონტალური, იშვიათად დახრილი მიწისქვეშა სამთო გვირაბი, რომელიც მიწის ზედაპირზე უშუალოდ არ გამოდის; გაჰყავთ ფუჭ ქანებში სასარგებლო წიაღისეულის გავრცელების ხაზისადმი მართობულად ან ირიბად; იყენებენ საბადოს გასახსნელად, ტვირთის საზიდად, ადამიანთა სასიარულოდ, ვენტილაციისათვის და სხვა.

## იხილეთ აგრეთვე
* შტრეკი 

## ლიტერატურა 
კატეგორია:სამთო სამუშაოები
ნიკიფორე ჩეკინი

**ნიკიფორე ჩეკინი** ( XVIII ს.) — რუსი გეოდეზისტი და მოგზაური. ჩრდილოეთ დიდი ექსპედიციის ლენა-ენისეის განყოფილების მონაწილე. 

## ბიოგრაფია 
1735-1736 წლებში იმყოფებოდა ვასილი პრონჩიშევის ხელმძღვანელობის ქვეშ, 1736 წლის ზაფხულში აღწერა მდინარე ანაბარის ქვემო დინება. 1739 წლიდან მუშაობდა ხარიტონ ლაპტევის მეთაურობის ქვეშ. 1740 წლის გაზაფხულზე მარხილებით გადაკვეთა ტაიმირის ნახევარკუნძული, მ.შ. გაიარა ქვემო ხატანგიდან ტაიმირის ტბამდე მიმავალი გზა, შემდეგ მდინარე ტაიმირი, მის შესართავამდე. 

ამ ნაოსნობის შემდეგ ჩეკინმა საბოლოოდ დაამტკიცა, რომ მდინარე ტაიმირი კარის ზღვაში ჩაედინება. ამ პერიოდში აწარმოა სანაპირო ხაზის აღწერა, სახელდობრ: დასავლეთ ნაპირიდან მდინარე ტაიმირის შესართავამდე აღწერა დაახლოებით 100 კმ. 

1741 წელს აღწერა ტაიმირის ნახევარკუნძულის დასავლეთ სანაპირო მდინარე ხატანგის შესართავამდე პეტრეს კუნძულების განედამდე (ჩ.გ.75°35'). ნიკიფორე ჩეკინისა და ლაპტევების მოგზაურობას დიდი მნიშვნელობა ჰქონდა ახალი გზებისა და ადგილების გასაცნობათ.

## რესურსები ინტერნეტში 
*ნიკიფორე ჩეკინი 

კატეგორია:რუსი გეოდეზისტები
კატეგორია:რუსი მოგზაურები
ცისფერი ნილოსის ჩანჩქერები

მინი|ცისფერი ნილოსის ჩანჩქერი
**ცისფერი ნილოსის ჩანჩქერები** — ჩანჩქერი ცისფერ ნილოსზე, ეთიოპიაში. მას ამჰარულ ენაზე *Tis Issat* ეწოდება რაც თარგმანში „მბოლავ წყალს“ ნიშნავს. ეს ჩანჩქერები მდინარის ზემო ნაწილში მდებარეობს, ქალაქ ბაჰრ-დარიდან და ტბა ტანადან დაახლოებით 30 კილომეტრში. ეს ჩანჩქერები ეთიოპიის ერთ-ერთი ყველაზე პოპულარული ღირსშესანიშნაობაა. 

ჩანჩქერების სიმაღლე 37-დან 45 მეტრამდე მერყეობს. ჩანჩქერები შედგება ოთხი ნაკადისგან, რომლებიც მშრალ სეზონში ძალიან მცირდება, ხოლო წვიმების სეზონში მათი სიგანე 400 მეტრამდე იზრდება. ტბა ტანას რეგულაცია გარკვეუი დოზით ამცირებს ჩანჩქერებზე წყლის დონის მერყეობას. 2003 წლიდან ჩანჩქერების წყლის უმეტეი ნაწილი ელექტრო სადგურს მიაქვს. ცისფერი ნილოსის ჩანჩქერები ახდენენ ტბა ტანას ეკოლოგიური სესტემის, ნილოსის ეკოლოგიური სისტემისგან იზოლაციას. რამაც ადგილობრივი, ენდემური ფლორის და ფაუნის განვითარება გამოიწვია. 

ჩნჩქერებთან ახლოს მდებარეობს ეთიოიაში პირველი ქვის ხიდი, რომელიც 1626 წელს იმპერატორ სუსინიოსის ხელმძღვანელობით აშენდა. მანოელ დე ალმეიდას მიხედვით მშენებლობისთვის საჭირო კირქვის მარაგს მოიპოვებდნენ მიმდებარე ტერიტორიაზე, ხოლო მშენებლობას ინდოელი ოსტატი უძღვებოდა.

## სქოლიო 
კატეგორია:ეთიოპიის ჩანჩქერები
Duran Duran (ალბომი)

***Duran Duran*** — ინგლისური როკ-ჯგუფ Duran Duran-ის 1981 წლის სტუდიური ალბომი.  აშშ-ში იგი მხოლოდ 1983 წელს გამოვიდა.

ბრიტანულ ჩარტში დისკმა #3 პოზიციას მიაღწია, ხოლო მთლიანად ჩარტში 118 კვირა გაატარა. 1982 წლის ბოლოს მას პლატინის სტატუსი მიენიჭა. აშშ-ში ალბომი მხოლოდ მას შემდეგ გამოიცა, რაც ალბომს ''Rio' იქ უდიდესი წარმატება ხვდა წილად.

ალბომის პოპულარული სინგლებია Planet Earth, Careless Memories და Girls on Film.

## სიმღერების სია
## ჩარტები
### ყოველკვირეული ჩარტები 
### წლის საბოლოო ჩარტი
## სერტიფიცირება
## რესურსები ინტერნეტში
* 

## სქოლიო 
კატეგორია:Duran Duran-ის ალბომები
კატეგორია:1981 წლის სადებიუტო ალბომები
კატეგორია:Capitol Records-ის ალბომები
კატეგორია:EMI Records-ის ალბომები
ბრემსბერგი

**ბრემსბერგი** (გერმ. Bremsberg < Bremse – მუხრუჭი და Berg – მთა) — დახრილი გვირაბი, რომელსაც მიწის ზედაპირზე უშუალო გამოსასვლელი არ აქვს. ბრემსბერგის მეშვეობით სასარგებლო წიაღისეულს კონვეიერებით ან ვაგონეტებით ზედა ჰორიზონტიდან ქვედა ჰორიზონტზე უშვებენ. დანიშნულების და განლაგების მიხედვით განასხვავებენ მთავარ, პანელურ, შუამავალ და დამხმარე ბრემსბერგებს.

## ლიტერატურა 
## სქოლიო
კატეგორია:სამთო სამუშაოები
Faith (ჯორჯ მაიკლის ალბომი)

***Faith*** — ინგლისელი მომღერალ და სიმღერების ავტორ ჯორჯ მაიკლის სადებიუტო სოლო-ალბომი, გამოცემული 1987 წლის ოქტომბერში, ლეიბლებზე Columbia Records/Epic Records. დისკს მიღებული აქვს გრემის რამდნეიმე ჯილდო, მათ შორის, 1989 წელს, წლის ალბომის კატეგორიაში. აშშ-ში მას დიდი კომერციული წარმატება ხვდა წილად, რაც ბრიტანელი შემსრულებლისათვის დიდი მოულოდნელობა იყო. დღემდე დისკი გაიყიდა 25 მილიონზე მეტი ასლის ოდენობით.. მასში შეტანილია რამდენიმე ცნობილი სინგლი, მათ შორის - One More Try, I Want Your Sex და Father Figure.

## სიმღერების სია
### 2011 წლის რემასტერი
;დისკი 1

სიმღერები 1-9 - როგორც სტანდარტულ გამოცემაში.
#A Last Request (I Want Your Sex Part 3) – 3:48

**დისკი 2**
#Faith  – 3:16
#Fantasy – 5:02
#Hard Day  – 9:04
#I Believe When I Fall in Love (სტივი უანდერი, ივონ რაიტი) – 7:03
#Kissing a Fool  – 4:35
#Love's in Need of Love Today  (უანდერი) – 4:43
#Monkey  – 4:48
#Monkey  – 7:27
#Monkey  – 8:10

;შენიშვნა
*I Believe When I Fall in Love არის საკონცერტო ჩანაწერი, თუმცა CD-ზე ეს მითითებული არ არის.

;დამატებითი DVD
# ჯორჯ მაიკლის და ჯონათან როსის ინტერვიუ (1987)
# Music Money Love Faith (თებერვალი 1988)
# I Want Your Sex – მუსიკალური ვიდეო
# I Want Your Sex – უცენზურო
# Faith – პრომო ვიდეო
# Father Figure – პრომო ვიდეო
# One More Try – პრომო ვიდეო
# Monkey – პრომო ვიდეო
# Kissing A Fool – პრომო ვიდეო

## ჩარტები
### ყოველკვირეული ჩარტები
**Original release**

**Reissue**

### წლის საბოლოო ჩარტები
## სერტიფიცირებები
## რესურსები ინტერნეტში
*ალბომის ტექსტები და ნაწყვეტები
*ჯორჯ მაიკლის ოფიციალური საიტი
*ინფორმაცია როლინგ სტოუნის გვერდზე 

## სქოლიო 
კატეგორია:ჯორჯ მაიკლის ალბომები
კატეგორია:1987 წლის სადებიუტო ალბომები
კატეგორია:Columbia Records-ის ალბომები
კატეგორია:Epic Records-ის ალბომები
ინსომნია (2002 წლის ფილმი)

**ინსომნია** — 2002 წლის ამერიკული თრილერი, რომლის რეჟისორია კრისტოფერ ნოლანი. ის არის 1997 წლის ამავე სახელწოდების ნორვეგიული ფილმის ამერიკული რიმეიკი. სურათი მოგვითხრობს ორი დეტექტივის შესახებ, რომლებიც ჩადიან ალასკაში ადგილობრივ პოლიციასთან ერთად მკვლელობის გამოსაძიებლად. გამოძიება მიმდინარეობს ალასკას „მზიანი“ სეზონის განმავლობაში, რის გამოც ფილმის პროტაგონისტი (ალ პაჩინო) ვერ ახერხებს დაძინებას მუდმივ სინათლეში. სურათში ასევე მონაწილეობენ რობინ უილიამსი და ჰილარი სუონკი.

ფილმის პრემიერა გაიმართა 2002 წლის 24 მაისს. Rotten Tomatoes-ის მიხედვით კინოკრიტიკოსთა 92% მას დადებითად აფასებს. სურათი მიჩნეულია ევროპული ფილმის კარგ ამერიკულ რიმეიკად, რაც იშვიათობას წარმოადგენს.

## რესურსები ინტერნეტში
* 
* 
* 
* 
* 

## სქოლიო 
კატეგორია:2002 წლის ფილმები
კატეგორია:კრისტოფერ ნოლანის ფილმები
A Perfect Circle

**A Perfect Circle** — ცნობილი ამერიკული როკ-ჯგუფი, რომელიც 1999 წელს ლოს-ანჯელესში, კალიფორნიაში დაარსდა. ჯგუფი გიტარისტმა ბილი ჰოვერდელმა და ჯგუფ Tool-ის სოლისტმა მეინარდ ჯეიმზ კინენმა შექმნა.

**კონტენტი**:Mer de Noms *(1999-2000)*,  *Thirteenth Step (2001-2003)* და  *Emotive (2004)*. Hiatus and other projects (2005–2009) Reformation, touring, compilation releases (2010–2016)

ჯეიმზ კინენი ჯგუფში მოსვლამდე უკვე  დიდი პოპულარულობით სარგებლობდა. A Perfect Circle-მა პროგრესულ მეტალში დიდი წვლილი ითამაშა. მისი სიმღერები შეიცავს ორიგინალურ, ფილოსოფიურ ლირიკას.

A Perfect Circle-ს აქვს დაწერილი რამდენიმე საუნდტრეკი. მათ შორის არის მუსიკა ფილმებისათვის Resident Evil: Afterlife (სიმღერა The Outsider) და Constanse (სიმღერა Passive). ასევე ჯგუფს ეკუთვნის მრავალი ცნობილი სიმღერა, როგორიცაა : Judith, Pet,Blue, Weak and Powerless, 3 Libras, Orestes, The Hollow და მრავალი სხვა.

## შემადგენლობა 
;ამჟამინდელი წევრები
*მეინარდ ჯეიმზ კინენი &ndash; ვოკალი (1999&ndash;დღემდე)
*ბილი ჰაუერდელი &ndash; წამყვანი, რითმული გიტარები, ვოკალი (1999&ndash;დღემდე)
*ჯეიმზ აიჰა &ndash; რითმული გიტარები, კლავიშებიანი საკრავები (2003&ndash;2004, 2010&ndash;დღემდე)
*მეტ მაკ-ჯენკინსი &ndash; ბასი (2010&ndash;დღემდე)
*ჯოშ ფრიზი &ndash; დასარტყმელი საკრავები, პერკუსია (1999&ndash;დღემდე)
;
;ყოფილი წევრები
*ტიმ ალექსანდრი &ndash; დასარტყმელი საკრავები, პერკუსია (1999)
*ტროი ვან ლიუენი &ndash; რითმული გიტარები (1999&ndash;2002)
*ჯორდი უაიტი &ndash; ბასი (2003&ndash;2004)
*პეზ ლენშანტინი &ndash; ბასი, სიმებიანი ინსტრუმენტები, დამატებითი ვოკალი (1999&ndash;2002, 2004)
*დენი ლონერი &ndash; რითმული გიტარები, ბასი, ხმის ინჟინერი (1999&ndash;2004)

## რესურსები ინტერნეტში 
*

კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:ამერიკული ჯგუფები
156 მოწამე

**წმიდანი 156 მოწამენი** — პელიოსი და ნილოსი — მეგვიპტელნი ეპისკოპოსნი, ზენონ ხუცესი, პატერმუთე, ილია და სხვანი. მართლმადიდებელი ეკლესიის წმინდანნი, ხსენების დღე ახალი სტილით 30 სექტემბერი (ძვ. სტ. 17 სექტემბერი). აღესრულნენ იმპერატორ მაქსიმიანე გალერიუსის (305–311) დროს, დაახლოებით 310 წელს. მარტვილთა უმეტესობა ეგვიპტელი იყო, მათ შორის პალესტინელებიც იყვნენ. ისინი პალესტინის მმართველმა ფირმილიანემ შეიპყრო და სასტიკად აწამა. წმინდანებს თვალები დათხარეს, ფეხის ძარღვები დააჭრეს. ბოლოს ას მოწამეს თავი მოჰკვეთეს, დანარჩენები კი დაწვეს.

## იხილეთ აგრეთვე 
* მართლმადიდებელი წმინდანები

## ლიტერატურა 
* წმიდანთა ცხოვრება, ტომი III, თბილისი, 2001 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 310
ოქტავა (ლიტერატურა)

**ოქტავა** რვატაეპიანი სალექსო სტროფია.იგი იტალიურ პოეზიაში წარმოიშვა. ოქტავებით წერდა ცნობილი იტალიელი პოეტი ტორკვატო ტასო.საქართველოში კი ამ სალექსო ფორმის დამამკვიდრებლად გალაკტიონ ტაბიძე მიიჩნევა. კლასიკურ ოქტავაში ტაეპთა გარითმვის სქემა ასეთია:abababcc. ანუ პირველ ექვს ტაეპში ჯვარედინი რითმაა, ბოლო ორ ტაეპში კი - წყვილადი. გალაკტიონმა გარითმვის ეს სისტემა შეცვალა:ababcccb. როგორც აღნიშნავენ, გალაკტიონის ოქტავები განსხვავდება ყველა სხვა რვატაეპიანი სტროფისაგან და წმინდად გალაკტიონისეულია.

კატეგორია:სტროფიკა
33 მელიტინელი მოწამე

**33 მელიტინელი მოწამე** — წმინდანი ოცდაცამეტნი მელიტინელი მოწამენი: იერონი, ისიხიოსი, ნიკანდრე, ათანასე, მამაი, ბარაქიოსი, კალინიკე, თეაგენე, ნიკონი, ლონგინოზი, თეოდორე, ვალერიუსი, ქსანთე, თეოდულე, კალიმაქე, ევგენი, თეოდოხე, ოსტრიქიოსი, ეპიფანე, მაქსიმიანე, დუკიტე, კლავდიანე, თეოფილე, გიგანტი, დოროთე, თეოდოტე, კასტრიკიოსი, ანიკიტე, თემელიოსი, ევტიქი, ილარიონი, დიოდოტე და ამონიტე. მართლმადიდებელი ეკლესიის წმინდანნი, ხსენების დღე ახალი სტილით 20 ნოემბერი ძვ. სტ. (7 ნოემბერი). 

იერონი დიდი, კაბადოკიელი, ქალაქ ტიანში დაიბადა.

თანამმართველმა იმპერატორებმა, დიოკლეტიანემ და მაქსიმიანემ (284-305) ლისიუსის წინამძღოლობით მხედართა დიდი რაზმი გაგზავნეს კაპადოკიაში. მათ დაევალათ იქ ფართოდ გავრცელებული ქრისტიანული სარწმუნოების ამოძირკვა და ამასთან ერთად, იმპერატორის ლაშქრისთვის ჯანმრთელი და ძლიერი მეომრების შეგროვება. ლისიუსმა სამხედრო სამსახურში სხვებთან ერთად დიდი ფიზიკური ძალით აღჭურვილი და მოქნილი იერონის აყვანაც ბრძანა, მაგრამ მან ქრისტიანთა მდევნელი იმპერატორების სამსახურზე უარი განაცხადა. როცა იერონის ლისიუსთან ძალით მიყვანას შეეცადნენ, მან, ძელით აღჭურვილმა, უკუაქცია მომხდური მხედრები და თვრამეტ თანამოაზრესთან ერთად ერთ გამოქვაბულს შეაფარა თავი. ლისიუსის მეომრებმა ვერ შეძლეს ამ მღვიმის აღება. ბოლოს იერონის ერთ-ერთი მეგობრის, კვირიკეს რჩევით, ლისიუსმა გამოქვაბულს ალყა მოხსნა და თავისი რაზმი იქაურობას განარიდა; კვირიკემ კი დაამშვიდა იერონი და დაარწმუნა, ხელისუფლების ნებას დამორჩილებოდა. ამის შემდეგ იერონი სხვა ახალწვეულებთან ერთად მხედრების თანხლებით მეზობელ ქალაქ მელიტინში გაგზავნეს. მალე მან იხილა სიზმრისეული ჩვენება, სადაც მისი მოახლოებული მოწამეობრივი აღსასრული იყო გაცხადებული. მელიტინში თავმოყრილ მეომრებს ლისიუსმა წარმართული ღვთაებებისათვის მსხვერპლის შეწირვა უბრძანა, იერონმა და მასთან ერთად სხვა ოცდათორმეტმა მხედარმა უარი განაცხადეს ამ მოთხოვნის შესრულებაზე და აღიარეს ქრისტე. მაშინ ლისიუსმა განკარგულება გასცა, დაუნდობლად ეგვემათ ისინი, იერონისთვის კი ხელი მოეკვეთათ. ბრძანების შესრულების შემდეგ ჯალათებმა მოწამეები საპყრობილეში ჩაყარეს, დილით კი ყველას თავები მოჰკვეთეს.

სიკვდილით დასჯილი ყველა მეომრის ნეშტი ქრისტიანებმა ფარულად დაკრძალეს. მოგვიანებით, იმპერატორ იუსტინიანეს ზეობისას, წმინდა ირინეს სახელობის ტაძრის მშენებლობის დროს, მარტვილების ნაწილები უხრწნელად იქნა აღმოყვანებული.

## იხილეთ აგრეთვე 
* მართლმადიდებელი წმინდანები

## ლიტერატურა 
* წმიდანთა ცხოვრება, ტომი IV, თბილისი, 2003 წ.

კატეგორია:III საუკუნის ქრისტიანი წმინდანები
კონფლიქტი

**კონფლიქტი ** — სერიოზული უთანხმოება, განხეთქილება, შეჯახება დაპირისპირებულ მხარეებს შორის. კონფლიქტი შეიძლება იყოს შინაგანი და გარეგანი. შინაგანია კონფლიქტი, როდესაც ადამიანში ორი საპირისპირო განცდა ან შეხედულება ებრძვის ერთმანეთს, გარეგანი კონფლიქტი კი ორ პიროვნებას ან პიროვნებასა და პიროვნებათა ჯგუფს შორის ხდება.

## ლიტერატურა
კატეგორია:კონფლიქტი
მძინარე მზეთუნახავის პარადოქსი

**მძინარე მზეთუნახავის პარადოქსი** არის ალბათობის თეორიის ერთ-ერთი პარადოქსი და წარმოადგენს ალბათურ ამოცანას, რომელსაც რამდენიმე განსხვავებული და, ამავდროულად, სწორი პასუხი გააჩნია. იგი დემონსტრირებას ახდენს იმისა, თუ როგორ შეიძლება სტატისტიკით მანიპულირება.

პარადოქსის ავტორად ითვლება ადამ ელგა.

## ფორმულირება
ცდის პირს ("მძინარე მზეთუნახავს") უკეთებენ საძილე ინექციას. აგდებენ სიმეტრიულ მონეტას. თუ დაჯდა ავერსით ზემოთ, მას აღვიძებენ და ცდა ამით მთავრდება. რევერსის მოსვლის შემთხვევაში, მას აღვიძებენ, ხელმეორედ უკეთებენ ინექციას (მხოლოდ მას შემდეგ, რაც გაღვიძების შესახებ დაივიწყებს) და მეორე დღეს მონეტის აგდების გარეშე აღვიძებენ (ამ შემთხვევაში ცდა ორ დღეს გრძელდება). მთელი ეს პროცედურა მზეთუნახავისთვის ცნობილია, თუმცა მას არ აქვს ინფორმაცია, თუ რომელ დღეს გააღვიძეს ის.

წარმოიდგინეთ, რომ მზეთუნახავი გააღვიძეს, რა არის ალბათობა იმისა, რომ მონეტა დაჯდა რევერსით ზემოთ?

**ამოხსნა 1.**

მზეთუნახავს არანაირი ინფორმაცია არ აქვს, თუ როგორ დაეცა მონეტა გაღვიძების წინ. რამდენადაც ცნობილია, რომ მონეტა ჩვეულებრივია, შეგვიძლია ვივარაუდოთ, რომ ალბათობა რევერსის მოსვლისა არის \frac{1}{2}.

**ამოხსნა 2.**

ცდა გავაგრძელოთ და ჩავატაროთ 1000-ჯერ. მძინარე მზეთუნახავი საშუალოდ გაიღვიძებს 500-ჯერ ავერსით და 1000-ჯერ რევერსით, ამიტომ ალბათობა იქნება \frac{2}{3}.

## ამოხსნა
\frac{1}{2} — ესაა რევერსის ალბათობა მზეთუნახავის ხელთ არსებული ყველა ინფორმაციის გათვალისწინებით. ალბათობის სივრცე ამ შემთხვევაში ასეთია: პირველი დღე, ავერსი — ½; პირველი დღე, რევერსი — ¼; მეორე დღე, რევერსი — ¼.

\frac{2}{3} —ამ შემთხვევაში ლოგიკა ეფუძნება იმას, რომ ყოველი რევერსი მზეთუნახავს აღვიძებს ორჯერ, ხოლო ავერსი — ერთხელ.

როგორც ვხედავთ, ვღებულობთ ორ განსხვავებულ პასუხს, თუმცა შეიძლება ითქვას, რომ ორივე სწორია.

## პარადოქსის სხვა ფორმები
### დაბნეული მძღოლის პარადოქსი
დაბნეული პროფესორი, რომელიც სამსახურში გვაინობამდე იყო, ზის მანქანაში და სახლში მიდის. სწორი გზაა მოუხვიოს მარჯვნივ მეორე გზაჯვარედინზე (ჯარიმა 0). თუ ის მოუხვევს პირველ გზაჯვარედინზე, მოხვდება კრიმინალურ რაიონში _ ჯარიმა 4. თუ გამოტოვებს მეორე გზაჯვარედინს, 20 კილომეტრის შემდეგ არის სასტუმრო, სადაც ღამის გათევა შეიძლება _ ჯარიმა 3. პრობლემა ის არის, რომ დაღლილობისა და დაბნეულობის გამო პროფესორს არ ახსოვს, გაიარა თუ არა პირველი გზაჯვარედინი (რა თქმა უნდა იგულისხმება, რომ გზაჯვარედინები ერთნაირია და პროფესორი მათ განსხვავებას ვერ ახერხებს).

სტრატეგია "როგორც კი დაინახავ გზაჯვარედინს, მოუხვიე მარჯვნივ", რა თქმა უნდა, უარყოფილია, მიიღება ჯარიმა 4. შედარებით სასარგებლო სტრატეგიაა "გამოტოვე ორივე გზაჯვარედინი" ჯარიმით 3.

პროფესორმა აირჩია მეორე სტრატეგიის გამოყენება. როდესაც გზაჯვარედინს მიუახლოვდა, უცებ გაიფიქრა: "ალბათობა იმისა, რომ მე პირველ გზაჯვარედინზე ვარ, არის ½; ალბათობა იმისა, რომ მეორეზე _ ასევე ½; აქედან გამომდინარე საშუალო ჯარიმა პირველი სტრატეგიისა იქნება _ . ეს კი უკეთესია, ვიდრე სასტუმროში წასვლა.

პარადოქსი კი ისაა, რომ პირველი და მესამე სტრატეგიები განსხვავებულია. მესამე სტრატეგიის მიხედვით, 50% შემთხვევაში გამოვტოვებთ პირველ გზაჯვარედინს და მეორეში შევუხვევთ, ხოლო 50% შემთხვევაში პირველივეზე შევუხვევთ.

კატეგორია:პარადოქსები
კატეგორია:ალბათობის თეორია
7 წმინდა ძმა

**7 წმინდა ძმა** — წმინდა მოწამენი შვიდნი ძმანი: ორენტი, ფარნაკი, ეროსი, ფირმოსე, ფირმინე, კვირიკე და ლონგინოზ მხედარი. მართლმადიდებელი ეკლესიის წმინდანნი, ხსენების დღე ახალი სტილით 7 ივლისი ძვ. სტ. (24 ივნისი).

წმინდა მოწამენი, შვიდი ძმანი რომაელი მხედრები იყვნენ და იმპერატორის ლაშქარში მსახურობდნენ. მაქსიმიანეს (284-305) მეფობაში ბერძნებს სკვითები დაესხნენ თავს. ორენტის ებრძანა, რომ გასაოცარი ფიზიკური ძალის მქონე სკვითების ბელადს, მაროთს შებრძოლებოდა. გაბედულებითა და ძლიერებით გამორჩეული მხედარი თავის ექვს ძმასთან ერთად ქრისტეს სასოებდა, მაშინაც ღვთისგან გამოითხოვა შეწევნა და დაამარცხა სკვითების აქამდე დაუმარცხებელი ბელადი. ამ გამარჯვებამ ბრძოლის ბედი გადაწყვიტა – სკვითები უკუიქცნენ. იმპერატორი წარმართული ღვთაებებისთვის სამადლობელი მსხვერპლის შესაწირავად გაემზადა და გამარჯვებულს – ორენტისაც უხმო. წმინდანმა უარი განაცხადა მსხვერპლშეწირვაში მონაწილეობის მიღებაზე და ახოვნად აღიარა, რომ მას ქრისტე ღმერთი სწამდა და მხოლოდ მას ემსახურებოდა. ვერც პატივისა და სიმდიდრის აღთქმამ და ვერც მუქარამ ვერ მოდრიკა აღმსარებელი. მაშინ სასტიკმა და უმადურმა თვითმპყრობელმა ბრძანა, იგი თავის ძმებთან ერთად კავკასიაში გადაესახლებინათ. გზაში ყველა მათგანი გარდაიცვალა: პირველად, 22 ივნისს, ეროსი აღესრულა პარემვოლში; შემდეგ ორენტიმ შეჰვედრა სული უფალს. მას ყელზე ლოდი გამოაბეს და ზღვაში ჩაძირეს. მთავარანგელოზმა რაფაელმა ქალაქ რიზის ნაპირებთან გამოიყვანა იგი და იქ მიიცვალა. ფარნაკი 3 ივლისს გარდაიცვალა კორდილში; წმინდა ფირმოსი და ფირმინი - 7 ივლისს, ასპარში, შავი ზღვის აღმოსავლეთ სანაპიროზე; წმინდა კვირიკე კი - ზიგანიაში, 14 ივლისს. მეშვიდე ძმას, ლონგინოზს ხომალდზე აღმოხდა სული. ქარიშხალმა გემი ქალაქ ბიჭვინთასთან მიაგდო და წმინდანის ნეშტიც იქ მიაბარეს მიწას.

## იხილეთ აგრეთვე 
* მართლმადიდებელი წმინდანები

## ლიტერატურა 
* წმიდანთა ცხოვრება, ტომი II, თბილისი, 2001 წ.

კატეგორია:IV საუკუნის ქრისტიანი წმინდანები
80 წმინდანი ნიკომიდიას წამებულნი

**80 წმინდანი ნიკომიდიას წამებულნი**  (გ. 370) — წმინდა მოწამენი: ურბანოსი, თეოდორე, მედიმნე და მათთან 77 მამანი სასულიეროთაგანნი — ნიკომიდიას წამებულნი.  მართლმადიდებელი ეკლესიის წმინდანნი, ხსენების დღე ახალი სტილით 18 სექტემბერი ძვ. სტ. (5 სექტემბერი).

წმინდა 80 მოწამე ნიკომიდიაში ეწამნენ არიანელი იმპერატორის, ვალენტის (364-378) დროს. ვალენტის მეფობაში არიანელებმა კონსტანტინოპოლის ეკლესიიდან განდევნეს მართლმადიდებელი ეპისკოპოსი ევაგრე, იმ ქრისტიანებს კი, რომელთაც არ ისურვეს მათ მწვალებლურ სწავლებას მიმხრობოდნენ, სასტიკი დევნა დაუწყეს. მართლმორწმუნეებმა გადაწყვიტეს, იმპერატორისთვის ეთხოვათ დახმარება და მასთან ელჩობა გაგზავნეს ოთხმოცამდე რჩეული სასულიერო პირით ურბანოსის, თეოდორესა და მედიმნეს წინამძღვრობით. მათი სამართლიანი საჩივარი რომ მოისმინა, უღმრთო თვითმპყრობელი გააფთრდა, მაგრამ შეძლო რისხვის დაოკება. მან ფარულად მოუწოდა ეპარქ მოდესტოსს და უბრძანა, მთელი ელჩიონი ამოეჟლიტა. მოდესტოსმა ხმები დაყარა, მეფესთან წარმოგზავნილებს გადასახლებაში აგზავნიანო, შემდეგ კი ხომალდზე აიყვანა ისინი და მენავეებს განკარგულება მისცა, ღია ზღვაში გემისთვის ცეცხლი წაეკიდებინათ.

## იხილეთ აგრეთვე 
* მართლმადიდებელი წმინდანები

## ლიტერატურა 
* წმიდანთა ცხოვრება, ტომი III, თბილისი, 2001 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 370
წავკისისწყალი

**წავკისისწყალი**, **ლეღვთახევი**, **დაბახანისხევი** — მდინარე აღმოსავლეთ საქართველოში, ქალაქ თბილისში. სათავე აქვს მთაწმინდის ქედის უძოს მთის სამხრეთ-აღმოსავლეთ კალთაზე ზღვის დონიდან 1200 მ-ზე. სიგრძე 9 კმ, აუზის ფართობი 21,3 კმ². წავკისისწყალი თბილისის ბოტანიკურ ბაღს ორ ნაწილად ყოფს, შემოუვლის ნარიყალას კლდოვან ქედს, კვეთს აბანოთუბანს და კოლექტორის მეშვეობით მტკვარს უერთდება. მტკვარს ერთვის მარჯვნიდან სოლოლაკის სერის აღმოსავლეთ დაბოლოებასთან. საზრდოობს წვიმის, თოვლის და მიწისქვეშა წყლით. ახასიათებს გაზაფხულის წყალდიდობა და ძლიერი წყალმოვარდნა; განსაკუთრებით ძლიერი იყო 1955 წლის წყალდიდობა. საშუალო წლიური ხარჯი 2,5 მ³/წმ.

წავკისისწყალი ღრმად არის ჩაჭრილი ტუფოგენურ წყებებში და ციცაბოკალთებიანი ხეობით გამოირჩევა. აქვს მეტწილად დაბალი ნაპირები. ხეობის გაფართოებულ მონაკვეთში გაშენებულია თბილისის ბოტანიკური ბაღი, სადაც ქმნის მაღალსა და მიმზიდველ ჩანჩქერს. აქ მდინარის ფსკერი და მიდამოები დაბალია და მოფენილია ნალექი ქანებით. ბოტანიკური ბაღის მიდამოებში მდინარეს გამომუშავებული აქვს საკმაოდ ღრმა და ვიწრო ხეობა (სიღრმე რამდენიმე ათეული მეტრი), რომლის გვერდები სხვადასხვა ტიპის მცენარეულობითაა შემოსილი. ხეობის გვერდებზე მიკრული მცენარეული დაჯგუფებები ხშირია.

## ხიდები წავკისისწყალზე
1735 წელს ვახუშტი ბატონიშვილის თბილისის რუკაზე სოლოლაკის ქედის მიდამოებში ნაჩვენებია ოქოვაანთ ხიდი ბოტანიკური ბაღის ზემოთ. ამ კამაროვან ხიდს ადგილობრივი მოსახლეობა „მამა-შვილის ხიდსაც“ ეძახდა. მისი მალის სიგრძე 6 მეტრს შეადგენდა, სიგანე - 5,3 მეტრს, ხოლო სიმაღლე - 5,8 მეტრს. სავარაუდოდ, წარსულში ეს ხიდი თბილისიდან კოჯრისა და ქვემო ქართლისკენ მიმავალ მთავარ გზასთან უნდა ყოფილიყო დაკავშირებული და მას მნიშვნელოვანი საკომუნიკაციო ფუნქცია ჰქონოდა. კოჯრის ახალი გზის გაყვანის შემდეგ კი ეს ფუნქცია დაეკარგა.

მდ. წავკისისწყალზე განჯის გზის დასაწყისში კიდევ ერთი - აბანოს ხიდი მდებარეობდა. აღა-მაჰმად-ხანის შემოსევის დროს დანგრეული ხიდი 1795 წელსვე აღუდგენიათ. ამ დროს აშენდა ხის კამაროვანი ხიდი, რომელიც არაერთხელ გადაკეთდა. 1819 წელს ხიდი შეცვალეს აბანოების მეპატრონეებმა, სუმბათაშვილებმა - ააშენეს ხის თაღოვანი ხიდი ქვის საყრდენებზე. 1850 წელს, წყალდიდობის დროს, ეს ხიდიც დაინგრა. 1851 წელს კომერსანტმა თამამშევმა ააშენა ქვის ხიდი, რომელიც უბნის უფრო გვიანდელი რეკონსტრუქციის შემდეგ ნაწილობრივ მიწის ქვეშ მოექცა. დღეს ამ ხიდის ხის ნაშთები ნაწილობრივ აღდგენილია.

ბოტანიკური ბაღის ტერიტორიაზე, წავკისისწყალზე გადებულია სამი პატარა ხიდი. მათგან ბაღის ღირსშესანიშნაობაა ჩანჩქერის თავზე აგებული რკინაბეტონის თაღოვანი ხიდი. რუსეთის იმპერიაში ეს ამ ტიპის ერთ-ერთი პირველი კონსტრუქცია იყო. იგი XX საუკუნის დასაწყისში, 1913-1914 წლებში აიგო ინჟინერ ნ. როტინოვის პროექტით.

## იხილეთ აგრეთვე 
* ლეღვთახევი

## ლიტერატურა 
**სარალიძე, ა.,* „თბილისის ხიდები“, გვ. 11-12, „ტფილისის ჰამქარი“, თბილისი, 2012

კატეგორია:თბილისის მდინარეები
კატეგორია:მტკვრის შენაკადები
ჟაკ პოლ მინი

მინიატიურა|ჟაკ პოლ მინი
**ჟაკ პოლ მინი** (; დ. 25 ოქტომბერი, 1800, სენ-ფლური, კანტალის დეპარტამენტი — გ. 24 ოქტომბერი, 1875, პარიზი) — ფრანგი კათოლიკე მღვდელი, ქრისტიანული ლიტერატურის გამომცემელი. ეკლესიის მამათა შრომების მინისეული გამოცემები – Patrologia Latina и Patrologia Graeca დღემდე ითვლება კლასიკურ გამოცემებად და არაოფიციალურად ეწოდება «მინის პატროლოგია».

## იხილეთ აგრეთვე 
* Patrologia Graeca 
* Patrologia Latina 

## ლიტერატურა 
* Migne et le renouveau des études patristiques: actes du colloque de Saint-Flour, 7-8 juillet 1975/ A. Mandouze, J.Fouilheron, eds. Paris: Beauchesne, 1985
* Langlois C., Laplanche F. La Science catholique: l'«Encyclopédie théologique» de Migne (1844—1873), entre apologétique et vulgarisation. Paris: Editions du Cerf, 1992
* Bloch R.H. God’s plagiarist: being an account of the fabulous industry and irregular commerce of the abbé Migne. Chicago: University of Chicago Press, 1994

## რესურსები ინტერნეტში 
* მინი კათოლიკურ ენციკლოპედიაში 
* მინის ასოციაციის საიტი  
* ჟაკ პოლ მინის ბიოგრაფია  
* არქიმანდრიტი კირილე (გოვორუნი), პატროლოგიის შესავალი, აბატი ჟაკ პოლ მინი  

კატეგორია:კათოლიციზმი
კატეგორია:პატროლოგია
კატეგორია:დაბადებული 25 ოქტომბერი
კატეგორია:დაბადებული 1800
კატეგორია:გარდაცვლილი 24 ოქტომბერი
კატეგორია:გარდაცვლილი 1875
კუჭულა

**კუჭულა** — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, ოქტომბრის თემში (სოფლები: აგოთა, გოგინიძეები, კუჭულა, მეძიბნა, ოქტომბერი). მდებარეობს მდინარე აჭარისწყლის მარცხენა შენაკადის - მდინარე მერისის მარჯვენა ნაპირზე, ზღვის დონიდან 450 მ სიმაღლეზე, დაბა ქედიდან დაშორებულია 4 კილომეტრით. 2014 წლის აღწერის მონაცემებით სოფელში ცხოვრობს 201 კაცი.

## დემოგრაფია
## ლიტერატურა
## სქოლიო
კატეგორია:ქედის მუნიციპალიტეტის სოფლები
მეძიბნა

**მეძიბნა** — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, ოქტომბრის თემში (სოფლები: აგოთა, გოგინიძეები, კუჭულა, მეძიბნა, ოქტომბერი). მდებარეობს მდინარე მერისის (აჭარისწყლის მარცხენა შენაკადი) მარცხენა მხარეს, ზღვის დონიდან 640 მ სიმაღლეზე, დაბა ქედიდან დაშორებულია 7 კილომეტრით. 2014 წლის აღწერის მონაცემებით სოფელში ცხოვრობს 188 კაცი.

## მეძიბნას ჯამე
სოფელში დგას მეჩეთი, რომელიც აშენებულია 1910 წელს მშენებელ ალიჯან დუმბაძის მიერ, რომელსაც ჩუქურთმებიც გამოუკვეთავს. ბოძებზე გამოკვეთილია ბორჯღალი და წრეებში ჩაწერილი ფოთლები.

## დემოგრაფია
## ლიტერატურა
## სქოლიო
კატეგორია:ქედის მუნიციპალიტეტის სოფლები
ლაკლაკეთი

**ლაკლაკეთი** — სოფელი აჭარის ავტონომიურ რესპუბლიკაში, შუახევის მუნიციპალიტეტში (უჩამბის თემი), მდინარე ლაკლაკეთისწყლის (აჭარისწყლის აუზი) მარცხენა ნაპირზე. ზღვის დონიდან 1200 მ, შუახევიდან 12 კმ. 2014 წლის აღწერის მონაცემებით სოფელში ცხოვრობს 217 კაცი.

## დემოგრაფია
## ლიტერატურა
## სქოლიო
კატეგორია:შუახევის მუნიციპალიტეტის სოფლები
მილისი (ქედის მუნიციპალიტეტი)

**მილისი** — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, მახუნცეთის თემში (სოფლები: ზედა ბზუბზუ, ზედა მახუნცეთი, ზუნდაგი, მილისი, ნამლისევი, უჩხითი, ქვედა ბზუბზუ, ქვედა მახუნცეთი, ქოსოფელი). მდებარეობს მდინარე აჭარისწყლის მარცხენა მხარეს, ზღვის დონიდან 400 მ სიმაღლეზე, დაბა ქედიდან დაშორებულია 16 კილომეტრით, ქალაქ ბათუმიდან (უახლოესი რკინიგზის სადგური) 33 კილომეტრით. 2014 წლის აღწერის მონაცემებით სოფელში ცხოვრობს 123 კაცი.

## ისტორია
ოსმალეთის იმპერიის შემადგენლობაში შედიოდა ლაზისტანის სანჯაყის მაჭახელის ნაჰიეში და ცხოვრობდა 49 კომლი. 1878 წელს ბერლინის ხელშეკრულებით გადაეცა რუსეთის იმპერიას.

## დემოგრაფია
## ლიტერატურა
## სქოლიო
კატეგორია:ქედის მუნიციპალიტეტის სოფლები
მაწყვალთა

**მაწყვალთა** — სოფელი აჭარის ავტონომიურ რესპუბლიკაში, შუახევის მუნიციპალიტეტში (ოლადაურის თემი). მდებარეობს შავშეთის ქედის ჩრდილოეთ კალთაზე, მდინარე ჩირუხისწყლის (აჭარისწყლის მარცხენა შენაკადი) მარცხენა მხარეს. ზღვის დონიდან 1280 მ, დაბა შუახევიდან 21 კმ. 2014 წლის აღწერის მონაცემებით სოფელში ცხოვრობს 232 კაცი. 1842-1843 წლებში სოფელში ააგეს მეჩეთი.

## დემოგრაფია
## ლიტერატურა
## სქოლიო
კატეგორია:შუახევის მუნიციპალიტეტის სოფლები
მახალაკიძეები (შუახევის მუნიციპალიტეტი)

**მახალაკიძეები** — სოფელი აჭარის ავტონომიურ რესპუბლიკაში, შუახევის მუნიციპალიტეტში (ოლადაურის თემი). მდებარეობს მდინარე ჩირუხისწყლის (აჭარისწყლის მარცხენა შენაკადი) ნაპირზე. ზღვის დონიდან 980 მ, დაბა შუახევიდან 20 კმ. 2002 წლის აღწერის მონაცემებით სოფელში ცხოვრობდა 591 კაცი. 2014 წლის აღწერის მონაცემებით სოფელში ცხოვრობს 315 კაცი.

## დემოგრაფია
## ლიტერატურა
## სქოლიო
კატეგორია:შუახევის მუნიციპალიტეტის სოფლები
ლექარჩე

**ლექარჩე** — სოფელი საქართველოში, სამეგრელო-ზემო სვანეთის მხარის ჩხოროწყუს მუნიციპალიტეტში, ნაკიანის თემი (სოფლები: ლეახალე, ლექარჩე, ნაკიანი). მდებარეობს ოდიშის ვაკეზე. ზღვის დონიდან 220 მ, ჩხოროწყუდან 7 კმ.

## დემოგრაფია
2014 წლის აღწერის მონაცემებით სოფელში ცხოვრობს 102 ადამიანი.

## ლიტერატურა 
## სქოლიო
კატეგორია:ჩხოროწყუს მუნიციპალიტეტის სოფლები
ლესიჭინე

**ლესიჭინე** — სოფელი საქართველოში, სამეგრელო-ზემო სვანეთის მხარის ჩხოროწყუს მუნიციპალიტეტში, თემის ცენტრი (სოფლები: ლესიჭინე, მეორე ლესიჭინე, ოჩხომური). მდებარეობს ოდიშის ვაკეზე, მდინარე ხობისწყლის მარცხენა მხარეს. ზღვის დონიდან 130 მ, ჩხოროწყუდან 8 კმ, სენაკიდან (უახლოესი რკინიგზის სადგური) 32 კმ.

## დემოგრაფია
2014 წლის აღწერის მონაცემებით სოფელში ცხოვრობს 2321 ადამიანი.

## ლიტერატურა
## სქოლიო
კატეგორია:ჩხოროწყუს მუნიციპალიტეტის სოფლები
ლეჯიქე

**ლეჯიქე** — სოფელი საქართველოში, სამეგრელო-ზემო სვანეთის მხარის ჩხოროწყუს მუნიციპალიტეტში, ქვედა ჩხოროწყუს თემი (სოფლები: ლეჯიქე, ქვედა ჩხოროწყუ). მდებარეობს ოდიშის ვაკეზე, მდინარე ობჩის (ხობისწყლის აუზი) ხეობაში. ზღვის დონიდან 160 მ, ჩხოროწყუდან 7 კმ.

## დემოგრაფია
2014 წლის აღწერის მონაცემებით სოფელში ცხოვრობს 174 ადამიანი.

## ლიტერატურა 
## სქოლიო
კატეგორია:ჩხოროწყუს მუნიციპალიტეტის სოფლები
მეორე ჭოღა

**მეორე ჭოღა** — სოფელი საქართველოში, სამეგრელო-ზემო სვანეთის მხარის ჩხოროწყუს მუნიციპალიტეტში, ჭოღის თემი (სოფლები: ლექობალე, მეორე ჭოღა, პირველი ჭოღა). მდებარეობს ოდიშის ვაკეზე, მდინარე ჭოღის (ხობისწყლის აუზი) მარჯვენა მხარეს. ზღვის დონიდან 220 მ, ჩხოროწყუდან 10 კმ.

## დემოგრაფია
2014 წლის აღწერის მონაცემებით სოფელში ცხოვრობს 661 ადამიანი.

## ლიტერატურა
## სქოლიო
კატეგორია:ჩხოროწყუს მუნიციპალიტეტის სოფლები
ამრ მუსა

**ამრ მუჰამედ მუსა** (; 3 ოქტომბერი 1936, კაირო ეგვიპტე) — ეგვიპტელი დიპლომატი. ეგვიპტის საგარეო საქმეთა მინისტრი 1991-2001 წწ. არაბული ქვეყნების ლიგის გენერალური მდივანი 2001-2011 წწ. 

1957 წელს კაიროს უნივერსიტეტის დამთავრებისა და იურისტის ხარისხის მოპოვების შემდეგ დაიწყო დიპლომატიური კარიერა. 1958-1978 წწ. მუშაობდა შვეიცარიაში ეგვიპტის საელჩოში და გაეროს ეგვიპტის მისიაში. 1974-1977 წლებში იყო ეგვიპტის საგარეო საქმეთა მინისტრის მრჩეველი. 1977-1981 და 1983-1990 წწ. ეკავა ეგვიპტის საგარეო საქმეთა სამინისტროს საერთაშორისო ორგანიზაციების დეპარტამენტის ხელმძღვანელის თანამდებობა. 1991-2001 წწ. ეგვპტის საგარეო საქმეთა მინისტრია, ხოლო 2001-2011 წწ. სათავეში ედგა არაბული ქვეყნების ლიგას. 

## რესურსები ინტერნეტში 
* BBC profile
* Medea 

კატეგორია:ეგვიპტელი დიპლომატები
კატეგორია:არაბული ლიგის გენერალური მდივნები
კატეგორია:დაბადებული 1936
კატეგორია:ცოცხალი ადამიანები
ეპიფანე

საკუთარი სახელი **ეპიფანე** შეიძლება აღნიშნავდეს ერთ-ერთს ჩამოთვლილთაგან:

* ეპიფანე ბერი — VIII-IX საუკუნეების ბიზანტიელი სასულიერო პირი, მწერალი
* ეპიფანე კათოლიკოსი — საქართველოს კათოლიკოს-პატრიარქი XIII საუკუნის დასაწყისში
* ეპიფანე კვიპრელი — IV საუკუნის ქრისტიანი საეკლესიო მოღვაწე, მწერალი
* ეპიფანე ხანძთელი — IX საუკუნის ქართველი ბერი
* ეპიფანე (დუმენკო) — XXI საუკუნის უკრაინელი საეკლესიო მოღვაწე
მონტე-კარლო (2011 წლის ფილმი)

**მონტე კარლო** () — ამერიკული რომანტიკული კომედია. გადაღებები პარიზში, მონაკოსა და ბუდაპეშტში მიმდინარეობდა. დაიწყო 5 მაისს ბუდაპეშტში და 7 ივლისამდე გასტანა.

## სიუჟეტი 
სამი ახალგაზრდა ამერიკელი გოგონა (ლეიტონ მისტერი, კეტი კესიდი, სელენა გომეზი) აიხდენს ოცნებას და პარიზში სამოგზაუროდ მიფრინავს. მაგრამ მათი მოგზაურობა დიდ თავგადასავლად იქცევა. ისინი ერთ-ერთი სასტუმროს მისაღებში აღმოჩნდებიან, სადაც ერთ-ერთი მათგანი მდიდარი ბრიტანელის მემკვიდრეში აერევათ. სანამ გოგონებს მიეცემათ შანსი, გაამხილონ საკუთარი ვინაობა ისინი მშვენიერ დროს ატარებენ ლიმუზინებით სეირნობითა და პირადი თვითმფრინავებით მოგზაურობით.

## როლებში 
*სელენა გომესი − გრეისი 
*კეტი კესიდი − ემა
*ლეიტონ მისტერი − მეგი  
*პიერ ბაულენგერი − ტეო
*კორი მონტითი − ოუვენი
*ლუკ ბრეისი − რაილი 
*ენდი მაკდაუელი − გრეისის დედა
*ბრედ კალენი − რობერტი

## რესურსები ინტერნეტში 
* 

კატეგორია:ამერიკული ფილმები
კატეგორია:2011 წლის ფილმები